als_Latn dik_Latn sag_Latn
Ashtu siç u deklarua në “Top Channel” diten e enjte, ekspertë të kompanisë prodhuese të helikopterit “EC-145” që ra në liqenin e Shkodrës, mbërritën në Shqipëri.
Rreth orës 13.00 ata kanë mbërritur në aeroportin “Nënë Tereza” ku janë pritur nga përfaqësues të Ministrisë së Mbrojtjes.
Më pas grupi i ekspertëve është nisur për në Shkodër, në bregun e liqenit, ku ka ndodhur edhe aksidenti ajror që i morri jetën dy pilotëve kapitenit Floran Delia, dhe Togerit Donald Hoxha.
Helikopteri “EC-145” kishte ardhur në Shqipëri 7 muaj më parë, pasi ishte pjesë e një partie helikopterësh te blerë nga Ministria e Mbrojtjes. Sipas shefit të Shtabit të Ushtrisë, helikopteri ishte brenda garancisë.
Mjeti fluturues u rrëzua në sipërfaqen e liqenit të Shkodrës për shkaqe ende të pazbardhura.
Pas shpëtimit të ushtarakut Gerald Baramuça, ishin polombarët e RENEA-s ata që nxorrën nga ujërat dy pilotët pa jetë.
Më pas helikopteri që ndodhet ende nën ujë u mbajt nën ruajtje nga ushtria e policia. Mëngjesin e sotëm atje kanë mbërritur edhe polombarët e RENEA-s, në pritje të ekspertëve franceze të kompanisë “Airbus helicopter”.
als_Latn als_Latn als_Latn als_Latn als_Latn als_Latn als_Latn